Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 19294

d) A felszálló teljesítményt és a változtatható légcsavar szögű, vagy állandó fordulatszámú légcsavarral rendelkező repülőgépek esetében a fordulatszámot a teljes második szakasz alatt tartani kell. Ha a légialkalmassági korlátok nem teszik lehetővé a felszálló teljesítmény és fordulatszám referencia pontig való tartását, akkor a felszálló teljesítményt és fordulatszámot mindaddig tartani kell, amíg ezek a korlátozások megengedik és azt követően maximum folytonos teljesítményt és fordulatszámot kell tartani. E fejezet teljesítése érdekében az időtartam korlátozása, amely alatt felszálló teljesítményt és fordulat-számot kell 2007/70/II. szám tartani - nem engedhető meg. A referencia magasságot az alkalmazott egyes teljesítmény beállításoknak megfelelő emelkedő gradiensek feltételezésével kell kiszámítani. 10.6 Vizsgálati eljárások 10.6.1 A vizsgálati eljárások legyenek elfogadhatóak az állam légi-alkalmassági és zajminősítési bizonyítványt kiadó hatósága számára. 10.6.2 A vizsgálati eljárásokat és a zajméréseket jóváhagyott módon kell végrehajtani és feldolgozni, hogy az zaj értékelési mérőszámot LAMAX egységekben a 6. Függelékben leírtaknak megfelelően eredményezzen. 10.6.3 Az akusztikus adatokat az ebben a Fejezetben meghatározott referencia feltételekhez a 6. Függelékben körvonalazott módszerekkel kell beállítani. 10.6.4 Ha egyenértékű vizsgálati eljárásokat alkalmaznak, akkor a vizsgálati eljárások és az eredmények referencia eljárásokhoz korrigálásának módszereit a bizonyítványt kiadó hatóságnak jóvá kell hagynia. Megjegyzés. - Az egyenértékű eljárások használatára vonatkozó segédanyagot az "Environmental Technical Manual on the Use of Procedures in the Noise Certification of Aircraft (Doc 9501)" tartalmazza.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes